Dech, da-geñver un emvod e Lyon (an eil a-raok an eil tro, goude Roazhon), en doa Jacques Chirac goulennet-groñs gant ar Frañsizien en em vodañ « evit difenn uhelvennad ar Republik » a-enep Jean-Marie Le Pen, e enebour en eil tro. Kavet en doa abeg e « drouksperedoù kozh temptadur an tuioù pellañ », a-raok kregiñ gant ur gwir blede war Europa. Hiziv e vo Jacques Chirac e Dreux, kêr dalchet gant an FN. Kresket eo dregantad an dud o vagañ fiziañs er Prezidant, pen dije tizhet 52% hervez prizidigezh ar SOFRES.